鄧亮洪喺大選前曾經好多次畀星架坡傳媒話佢「反基督教、危險、大漢沙文主義」等等，亦都曾經收過死亡恐嚇信，所以就向差館報案，但係差人唔理有關指控，鄧亮洪於是離開星架坡去馬來西亞柔佛州新山留咗一陣。大選過咗之後畀內閣資政李光耀、總理吳作棟等11個人告佢誹謗。除此之外，鄧亮洪亦都畀稅局告佢逃稅，佢老婆嘅護照曾經畀人沒收，之後還番。鄧亮洪於是先流亡香港，再去澳洲尋求政治庇護。